ai4bharat/Pralekha huggingface dataset:
சாலைப் போக்குவரத்து மற்றும் நெடுஞ்சாலைத்துறை அமைச்சகம்
கடந்த 2020-ம் ஆண்டு சாலை விபத்துக்கள் பெருமளவில் குறைந்தது
கடந்த 2019-ம் ஆண்டைவிட 2020-ம் ஆண்டு சாலை விபத்துக்கள் பெருமளவில் குறைந்தது. மொத்த விபத்துக்களில் சராசரியாக 18.46 சதவீதம் குறைந்தது. விபத்தால் உயிரிழந்தவர்களின் எண்ணிக்கை 12.84 சதவீதமும், காயமடைந்தவர்களின் எண்ணிக்கை 22.84 சதவீதமும் குறைவாக பதிவானது. மாநிலங்கள் மற்றும் யூனியன் பிரதேசங்களில் மொத்தம் 3,66,138 சாலை விபத்துகள் நேரிட்டன. இதில் 1,31,714 பேர் உயிரிழந்தனர். 3,48,279 பேர் காயமடைந்தனர்.
மத்திய சாலை போக்குவரத்து மற்றும் நெடுஞ்சாலைத் துறை அமைச்சகத்தின் போக்குவரத்து ஆராய்ச்சி பிரிவு வெளியிட்டுள்ள அறிக்கையின்படி, கடந்த 2016ம் ஆண்டிலிருந்து சாலை விபத்துக்கள் குறைந்துள்ளன. 2018-ம் ஆண்டு மட்டும் 0.46 சதவீத விபத்து அதிகரித்தது. 2015ம் ஆண்டிலிருந்து காயமடைந்தவர்களின் எண்ணிக்கையும் குறைந்துள்ளது.
கடந்த 2020ம் ஆண்டில் தமிழ்நாடு, கேரளா, கர்நாடகா, மகாராஷ்டிரா, உத்தரப்பிரதேசம் ஆகிய பெரிய மாநிலங்களில் சாலை விபத்துக்கள் பெரும் அளவில் குறைந்தது. விபத்தால் உயிரிழந்தவர்களின் எண்ணிக்கை தமிழ்நாடு, ஆந்திரபிரதேசம், குஜராத், உத்தரபிரதேசம், ராஜஸ்தான் ஆகிய மாநிலங்களில் குறைந்ததாக மத்திய சாலை போக்குவரத்து மற்றும் நெடுஞ்சாலைத் துறை அமைச்சகம் கூறியுள்ளது
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1828420
-----
(Visitor Counter : 112
சிறப்பு சேவைகள் மற்றும் கட்டுரைகள்
நபார்டு வங்கியின் 41-வது நிறுவன தினம் கொண்டாட்டம்
தேசிய வேளாண் மற்றும் ஊரக வளர்ச்சி வங்கியான நபார்டு வங்கியின் 41-வது நிறுவன தினம் சென்னையில் கொண்டாடப்பட்டது. தமிழக நிதியமைச்சர் டாக்டர் பழனிவேல் தியாகராஜன் இதில் சிறப்பு விருந்தினராகக் கலந்துகொண்டார்.
நிகழ்ச்சியில் பேசிய திரு பழனிவேல் தியாகராஜன், நபார்டு வங்கி கடந்த 40 ஆண்டுகளுக்கு மேலாக ஆற்றிவரும் சேவைகளை பாராட்டியதுடன், அந்த வங்கி தமிழ்நாட்டிற்கு வழங்கிய பல்வேறு உதவிகள் மற்றும் செயல்பாடுகளையும் சுட்டிக்காட்டினார்.
நபார்டு நிதியுதவியுடன் கூடிய கிராமப்புற கட்டமைப்பு திட்டங்களை சிறப்பாக செயல்படுத்திய வேளாண் உற்பத்தியாளர் அமைப்புகள், வங்கிகள், திட்ட அமலாக்க முகமைகள் மற்றும் அரசுத்துறைகளுக்கு விருதுகளையும் அவர் வழங்கினார். இந்த நிகழ்ச்சியின் போது, காஞ்சிபுரம் மாவட்ட மத்திய கூட்டுறவு வங்கியின் “நடமாடும் வங்கி”-யையும் அமைச்சர் தொடங்கிவைத்தார்.
மேலும், வேளாண் உற்பத்தியாளர் அமைப்புகளின் அரங்குகளையும் திறந்துவைத்த அமைச்சர், இந்த அமைப்புகள் மூலம் கிடைக்கும் வருவாய் மற்றும் சேவைகள் குறித்து விவசாயிகளுடன் கலந்துரையாடினார்.
நிகழ்ச்சியில் நபார்டு வங்கியின் செயல்பாடுகளை விளக்கிய தலைமைப் பொது மேலாளர் திரு டி வெங்கடகிருஷ்ணா, தமிழ்நாட்டிற்கு நபார்டு வங்கி இந்த நிதியாண்டில் 32,443 கோடி ரூபாய் நிதியுதவி வழங்கியிருப்பதாகக் கூறினார். கிராமப்புற கட்டமைப்பு திட்டங்களுக்காக மட்டும் ரூ.3,111 கோடி வழங்கியிருப்பதாகவும் அவர் தெரிவித்தார்.
ரிசர்வ் வங்கியின் தலைமைப் பொது மேலாளர் திருமதி உமா சங்கர், இந்தியன் ஓவர்சீஸ் வங்கியின் நிர்வாக இயக்குனர் மற்றும் தலைமைச் செயல் அதிகாரி திரு பார்த்தா பிரதீம் சென்குப்தா, இந்தியன் வங்கியின் நிர்வாக இயக்குனர் மற்றும் தலைமைச் செயல் அதிகாரி திரு சாந்திலால் ஜெயின், தமிழ்நாடு வேளாண் பல்கலைக்கழக துணைவேந்தர் டாக்டர் வி.கீதா லஷ்மி உள்ளிட்டோர் இந்த நிகழ்ச்சியில் கலந்துகொண்டனர்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலைகளில் உள்ள சுங்கச்சாவடிகளுக்கான மாதாந்திர பயண அட்டைகள்
தேசிய நெடுஞ்சாலை கட்டண விதிமுறைகள் 2008-ன்படி, தேசிய நெடுஞ்சாலை, நிரந்தர பாலம், புறவழிச்சாலை அல்லது சுரங்கப்பாதை ஆகியவற்றை அடிக்கடி பயன்படுத்தும் வர்த்தகமில்லாத வாகன ஓட்டுனர்கள், உரிமையாளர்களுக்கு சுங்கச்சாவடிகளில் கட்டணச் சலுகை வழங்கப்படுகிறது. அதன்படி மாதாந்திர பயண அட்டை பெறும் நாளிலிருந்து 1 மாதத்திற்கு அதிகபட்சமாக 50 முறை அந்த சாலையை பயன்படுத்துவதற்கு மூன்றில் இரண்டு பங்கு கட்டணமே வசூலிக்கப்படுகிறது. ஆண்டுதோறும் இதற்கான கட்டணம் மாற்றியமைக்கப்படுகிறது.
நடப்பு நிதியாண்டில் இக்கட்டணம் 315 ரூபாயாக நிர்ணயிக்கப்பட்டுள்ளது. சுங்கச்சாவடிகளிலிருந்து 20 கி.மீ. தொலைவிற்குள் வசிக்கும் வர்த்தகமில்லாத வாகன உரிமையாளர்கள், ஓட்டுனர்களுக்கு மட்டும் இச்சலுகை அளிக்கப்படுகிறது.
இத்தகவலை மாநிலங்களவையில் மத்திய சாலை போக்குவரத்து மற்றும் நெடுஞ்சாலைத் துறை அமைச்சர் திரு.நிதின் கட்கரி எழுத்து பூர்வமாக தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1845319
சாலைப் போக்குவரத்து மற்றும் நெடுஞ்சாலைத்துறை அமைச்சகம்
வாகன கண்காணிப்பு சாதனத்திற்கான வரைவு அறிவிப்பு வெளியீடு
தேசிய அனுமதி  பெறாமல், ஆர்கன், நைட்ரஜன், ஆக்சிஜன் போன்ற வாயுக்கள் மற்றும் அபாயகரமான பொருட்கள் அல்லது நச்சுத்தன்மை கொண்ட பொருட்களை எடுத்துச் செல்லும் வாகனங்களில், வாகன கண்காணிப்பு சாதனங்கள் பொருத்தாமல் இயக்கப்படுவதாக, மத்திய சாலைப்போக்குவரத்து மற்றும் நெடுஞ்சாலை அமைச்சகத்தின் கவனத்திற்கு கொண்டு வரப்பட்டது.
இதையடுத்து மத்திய சாலைப்போக்குவரத்து மற்றும் நெடுஞ்சாலைத்துறை அமைச்சகம் 15, பிப்ரவரி 2022 தேதியிட்ட வரைவு அறிவிப்பு வாயிலாக, சரக்குகளை எடுத்துச் செல்லும் அனைத்து வாகனங்களிலும் குறிப்பாக அபாயகரமான மற்றும் நச்சுப்பொருட்களை எடுத்துச் செல்லும் வாகனங்களில், மோட்டார் வாகன தொழில் தரம்  140-யின்படி வாகன கண்காணிப்பு சாதனங்களை பொருத்துவது அவசியம் என தெரிவிக்கப்பட்டுள்ளது.
இது குறித்த கருத்துக்கள் மற்றும் ஆலோசனைகளை சம்பந்தப்பட்ட தரப்பினர் முப்பது நாட்களுக்குள் அனுப்பி வைக்குமாறு கோரப்பட்டுள்ளது.
அரசாணை அறிவிப்பைக் காண கீழ் காணும் இணைப்பைக் காணவும் https://pib.gov.in/PressReleasePage.aspx?PRID=1798730
பிரதமரின் பொருளாதார ஆலோசனைக் குழு
இந்தியாவில் அடிப்படை எழுத்தறிவு மற்றும் எண்ணறிவு நிலை குறித்த அறிக்கை : பிரதமரின் பொருளாதார ஆலோசனைக் குழு வெளியீடு
இந்தியாவில் அடிப்படை எழுத்தறிவு மற்றும் எண்ணறிவு நிலை குறித்த அறிக்கையை பிரதமரின் பொருளாதார ஆலோசனைக் குழு வெளியிட்டது. போட்டிக்கழகம் தயாரித்திருந்த அறிக்கையை குழந்தையின் ஒட்டுமொத்த வளர்ச்சிக்கு ஆரம்பகாலக் கல்வியின் முக்கியத்துவத்தை எடுத்துரைக்கிறது. தேசிய கல்விக் கொள்கை போன்ற நன்கு திட்டமிடப்பட்ட ஆரம்பகாலத் தலையீடுகள், நிபுன் பாரத் வழிகாட்டுதல்கள் போன்றவற்றின் பங்கையும் இது எடுத்துரைக்கிறது. இவை நீண்டகால மேம்படுத்தப்பட்ட கற்றல் பலன்களுக்கு வழி வகுக்கிறது.
தரமான குழந்தைப் பருவக் கல்வியைப் பெறுவது அனைத்துக் குழந்தைகளின் அடிப்படை உரிமை, சமூகப் பொருளாதார பின்னணியில் குழந்தைகளின் ஆரம்பகாலத் தேவைகள், அவர்கள் சந்திக்கும் தொழில்நுட்ப இடையூறுகள், புரிந்து கொள்ளப்பட வேண்டும், இது குறித்த குழு விவாத்தில் பிரதமரின் பொருளாதார ஆலோசனைக்குழுத் தலைவர் டாக்டர் விவேக் தேப்ராய் கூறுகையில், நேர்மறையான விஷயங்களுக்கு கல்வி வழிவகுக்கிறது. குழந்தைகளுக்கு ஆரம்ப காலத்தில் தரமான கல்வி அளிப்பது மிக முக்கியம். எழுத்தறிவு மற்றும் எண்ணறிவு பெறுவதில் மாநிலங்களிடையே தற்போது நிலவும் வேறுபாட்டில் கவனம் செலுத்த வேண்டும் என்றார்.
ஒரு குழந்தை திடமான அடிப்படை எழுத்தறிவு மற்றும் எண்ணறிவுத் திறமைகளை வளர்த்துக் கொள்ள வேண்டும். இது அடிப்படையான படிப்பு, எழுத்து மற்றும் கணிதத் திறமைகளைக் குறிக்கிறது. பள்ளியில் படிக்கும் காலத்தில் அடிப்படைக் கல்வியில் குழந்தைகள் பின்தங்கியிருப்பது, அவர்களின் கற்றல் விஷயத்தில் எதிர்மறையான தாக்கங்களை ஏற்படுத்தும். அடிப்படைக் கல்வி விஷயத்தில் நிலவும் பிரச்சினைகளுடன் தற்போதுள்ள பெருந்தொற்று சூழலும் குழந்தையின் ஒட்டுமொத்தக் கல்வியில் தொழில்நுட்பத்தின் முக்கியத்துவத்தை எடுத்துரைக்கின்றன. அதனால் அடிப்படைக் கல்வி விஷயத்தில் கவனம் செலுத்துவது தற்போதையத் தேவை என்று அந்த அறிக்கையில் கூறப்பட்டுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1782174
-----
(Visitor Counter : 159
சிறப்பு சேவைகள் மற்றும் கட்டுரைகள்
தலைமைக் கணக்கு தணிக்கை அதிகாரியின் அறிக்கை இன்று தமிழ்நாடு ஆளுநரிடம் வழங்கப்பட்டது
2022- மார்ச் 31 உடன் முடிவடைந்த ஆண்டுக்கான தமிழ்நாடு அரசின் தணிக்கை செய்யப்பட்ட அறிக்கையை தலைமைக் கணக்கு தணிக்கை அதிகாரி இன்று  மாண்புமிகு தமிழ்நாடு ஆளுநரிடம் அளித்தார். இந்த அறிக்கை மாநில சட்டப்பேரவையில் தாக்கல் செய்யப்படும்.
தமிழ்நாடு சட்டப்பேரவையில் தாக்கல் செய்ய தலைமைக் கணக்கு தணிக்கை அதிகாரி, தணிக்கை அறிக்கையை ஆளுநரிடம் அளிக்க இந்திய அரசியல் சட்டம் பிரிவு 151 வகை செய்கிறது.
முதன்மை தலைமைக் கணக்கு அதிகாரி திரு சி.நெடுஞ்செழியன் வெளியிட்ட செய்திக் குறிப்பில் இதனை தெரிவித்துள்ளார்.
கலாசாரத்துறை அமைச்சகம்
அம்ரித் சமகம்” - விடுதலைப் பெருவிழா கொண்டாட்டங்கள் குறித்த மத்திய, மாநில அரசுகள் மற்றும் யூனியன் பிரதேசங்களின் கலாச்சார மற்றும் சுற்றுலா அமைச்சர்களின் மாநாடு 2022 ஏப்ரல் 12 மற்றும் 13 தேதிகளில் புது தில்லியில் நடைபெறுகிறது
மத்திய அமைச்சர் திரு அமித் ஷா தொடங்கி வைக்கிறார்.
மத்திய கலாச்சாரம், சுற்றுலா மற்றும் வடகிழக்கு மண்டல வளர்ச்சித்துறை அமைச்சர் திரு ஜி. கிஷண் ரெட்டி, நாடாளுமன்ற விவகாரங்கள் மற்றும் கலாச்சாரத் துறை இணை அமைச்சர் திரு அர்ஜுன் ராம் மேக்வால், வெளியுறவு மற்றும் கலாச்சாரத் துறை இணை அமைச்சர், திருமதி. மீனாட்சி லேகி மற்றும் சுற்றுலாத்துறை இணை அமைச்சர் திரு அஜய் பட் ஆகியோர் அமிர்த சமகத்தின் பல்வேறு நிகழ்வுகள் மற்றும் அமர்வுகளில் பங்கேற்கின்றனர்.
இம்மாநாட்டில் விடுதலைப் பெருவிழா கொண்டாட்டத்தின்  முக்கிய முன்முயற்சிகள் உட்பட 'ஒவ்வொரு வீட்டிலும் கொடி', 'சர்வதேச யோகா தினம்', 'டிஜிட்டல் மாவட்ட களஞ்சியம்', 'ஸ்வதந்த்ரா ஸ்வர்' மற்றும் 'என் கிராமம் என்பாரம்பரியம் ' போன்ற மக்கள் பங்கேற்பு  தொடர்பான நடவடிக்கைகள் குறித்த விவாதங்களும் இடம்பெறும்.
விடுதலைப் பெருவிழா கொண்டாட்டங்கள் தொடங்கப்பட்டதிலிருந்து அதன் முதல் ஆண்டை அண்மையில் நிறைவு செய்துள்ளது. இதைக் கருத்தில் கொண்டு, இந்திய அரசின் கலாச்சார அமைச்சகம், 2022 -ம் ஆண்டு ஏப்ரல் 12 மற்றும் 13 ஆகிய தேதிகளில், இதன் ஒருபகுதியாக இதுவரை மேற்கொள்ளப்பட்ட நடவடிக்கைகளின் முன்னேற்றம் குறித்து சிந்திக்கவும், சிறந்த நடைமுறைகளைச் சேகரிக்கவும், அதற்கான உத்திகள் பற்றி யோசனை செய்யவும் இரண்டு நாள் மாநாட்டை ஏற்பாடு செய்துள்ளது. கொண்டாட்டத்தின் மீதமுள்ள காலத்திற்கு, குறிப்பாக வரவிருக்கும் முக்கிய முன்னெடுப்பு நடவடிக்கைக்கான வழிமுறைகளும் இதில் அடங்கும்.
இம்மாநாட்டை உள்துறை மற்றும் கூட்டுறவுத்துறை அமைச்சர் திரு அமித் ஷா தொடங்கி வைக்கிறார். இந்தியாவின் வடகிழக்கு பிராந்தியத்தின் கலாச்சாரம், சுற்றுலா மற்றும் மேம்பாட்டு அமைச்சர் , திரு ஜி. கிஷன் ரெட்டி தொடக்க உரையாற்றுகிறார். திரு அர்ஜுன் ராம் மேக்வால், நாடாளுமன்ற விவகாரங்கள் மற்றும் கலாச்சாரத்துறை இணை அமைச்சர், திருமதி.. மீனாட்சி லேகி, வெளியுறவு மற்றும் கலாச்சாரத் துறை இணையமைச்சர் திரு அஜய் பட் ஆகியோர் பல்வேறு விவாதங்களுக்கான அமர்வுகளில் தொடக்க உரையாற்றுகின்றனர். விடுதலைப் பெருவிழா கொண்டாட்டங்களின் வெற்றியானது "அரசின் முழுமையான" அணுகுமுறையை சார்ந்துள்ளது. இதன் ஒரு பகுதியாக, ஒவ்வொரு அமைச்சகம், மாநிலம் மற்றும் யூனியன் பிரதேசம்  இதற்கான பிரச்சாரத்தில் வெளிநாட்டில் உள்ள சகாக்களுடன் இணைந்து ஈடுபடுவதை உறுதி செய்கிறது. கணிசமான அளவில் கலந்து கொள்ளும் பங்குதாரர்களின் ஈடுபாட்டைக் கருத்தில் கொண்டு, மாநாட்டில் ஒவ்வொரு மாநிலம் மற்றும் யூனியன் பிரதேசத்திலிருந்து மூத்த அரசு அதிகாரிகள் கலந்து கொள்ள வேண்டும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1815661
பிரதமர் அலுவலகம்
மொராதாபாத்தில் சாலை விபத்தில் உயிரிழந்தோரின் குடும்பத்திற்கு நிவாரணம்: பிரதமர் ஒப்புதல்
உத்தரப் பிரதேசத்தின் மொராதாபாத்தில் நிகழ்ந்த சாலை விபத்தில் உயிரிழந்தோரின் குடும்பத்திற்கு, பிரதமரின் தேசிய நிவாரண நிதியிலிருந்து தலா ரூ. 2 லட்சமும், படு காயமடைந்தவர்களுக்கு தலா ரூ. 50,000-மும் வழங்க பிரதமர் திரு நரேந்திர மோடி ஒப்புதல் அளித்துள்ளார்.
இது குறித்து பிரதமர் அலுவலகம் விடுத்துள்ள சுட்டுரை செய்தியில்,
‘‘உத்தரப்பிரதேசத்தின் மொராதாபாத்தில் நிகழ்ந்த சாலை விபத்தில் உயிரிழந்தோரின் குடும்பத்திற்கு பிரதமரின் தேசிய நிவாரண நிதியிலிருந்து தலா ரூ. 2 லட்சமும், காயமடைந்தவர்களுக்கு தலா ரூ. 50,000-மும் வழங்க பிரதமர் ஒப்புதல் வழங்கியுள்ளார்’’ என தெரிவிக்கப்பட்டுள்ளது.
நிதி அமைச்சகம்
ஜி.எஸ்.டி மொத்த வரி வசூல் ஜனவரி மாதத்தில் ரூ.1,10,828 கோடியை எட்டியது
இந்த ஆண்டு  ஜனவரி மாதத்தில், சரக்கு மற்றும் சேவை வரியான ஜி.எஸ்.டி மொத்த வரி வசூல் 1,10,828 கோடி ரூபாய் அளவை எட்டியுள்ளது. இதில் மத்திய ஜி.எஸ்.டி ரூ.20,944 கோடி, மாநில ஜி.எஸ்.டி ரூ.28,224 கோடி மற்றும் ஒருங்கிணைந்த ஜி.எஸ்.டி-யானது ரூ.53,013 கோடி  ஆகும். 2020 ஜனவரி 31ஆம் தேதிவரை, டிசம்பர் மாதத்திற்கான ஜி.எஸ்.டி வரியை திரும்பப் பெறுவதற்கான 3B பதிவு செய்தோர் எண்ணிக்கை 83 லட்சமாகும்.
ஒருங்கிணைந்த வழக்கமான ஜி.எஸ்.டி வரியிலிருந்து மாநில ஜி.எஸ்.டி வரி ரூ.18,199 கோடியும், மத்திய ஜி.எஸ்.டி ரூ.24,730 கோடியும் வழங்கப்பட்டுள்ளது. மத்திய மற்றும் மாநில அரசுகளால் வழக்கமான வரி ஒப்படைப்புக்குப் பின்னர், இந்த ஆண்டு ஜனவரி மாதத்தில் மத்திய ஜி.எஸ்.டி ரூ.45,674 கோடியும், மாநில ஜி.எஸ்.டி ரூ.46,433 கோடியும் வருவாயாகப் பெறப்பட்டுள்ளது.
உள்நாட்டு பரிவர்த்தனை மூலம் 2020 ஜனவரி மாதத்தில் ஜி.எஸ்.டி வரி வருவாய் குறிப்பிடத்தக்க அளவுக்கு, வளர்ச்சி அடைந்துள்ளது. கடந்த ஆண்டு  இதே மாதத்தைக் காட்டிலும் 12 விழுக்காடு உயர்வு ஆகும். இறக்குமதிப் பொருட்கள் மூலம் வசூலிக்கப்பட்ட ஒருங்கிணைந்த ஜி.எஸ்.டி-யைக் கருத்தில் கொண்டால், இந்த ஆண்டு ஜனவரி மாதத்தில், 2019 ஜனவரி மாதத்துடன் ஒப்பிடுகையில், 8 விழுக்காடு உயர்வாகும். இந்த மாதத்தில் இறக்குமதிப் பொருட்கள் மீதான ஒருங்கிணைந்த வரியானது, கடந்த ஆண்டுடன்  ஒப்பிடுகையில், எதிர்மறையான வளர்ச்சியை அதாவது, -3 விழுக்காடாக உள்ளது. ஜி.எஸ்.டி அறிமுகப்படுத்தப்பட்ட பின்னர் மாதாந்தர வரி வருவாய் இரண்டாவது முறையாக தற்போது ரூ.1.1 லட்சம் கோடியைத் தாண்டியுள்ளது. மேலும், இந்த நிதியாண்டில் 6-வது முறையாக 1,00,000 கோடி ரூபாயைத் தாண்டியுள்ளது. நடப்பாண்டில், தென்மாநிலங்களில் கிடைத்த ஜி.எஸ்.டி வருவாயைக் குறிப்பிடும் பட்டியல்:
|
|
எண்
|
|
மாநிலம்
|
|
ஜன-19

|
|
ஜன-20

|
|
வளர்ச்சி விகிதம்
|
|
1
|
|
கேரளா
|
|
1,584
|
|
1,859
|
|
17%
|
|
2
|
|
தமிழ்நாடு
|
|
6,201
|
|
6,703
|
|
8%
|
|
3
|
|
புதுச்சேரி
|
|
159
|
|
188
|
|
18%
|
|
4
|
|
தெலங்கானா
|
|
3,195
|
|
3,787
|
|
19%
|
|
5
|
|
ஆந்திரப்பிரதேசம்
|
|
2,159
|
|
2,356
|
|
9%
------
(Visitor Counter : 198
குடியரசுத் தலைவர் செயலகம்
75-வது சுதந்திர தினத்தை முன்னிட்டு குடியரசுத் தலைவர் நாட்டு மக்களுக்கு நாளை உரையாற்றவுள்ளார்
75-வது சுதந்திர தினத்தை முன்னிட்டு குடியரசுத் தலைவர் திரு ராம் நாத் கோவிந்த் நாட்டு மக்களுக்கு நாளை  உரையாற்றவுள்ளார்.
அனைத்து அகில இந்திய வானொலி மற்றும் தூர்தர்ஷன் அலைவரிசைகளில் மாலை 7 மணி முதல் முதலில் இந்தியிலும் பின்னர் ஆங்கிலத்திலும் அவரது உரை ஒலி/ஒளிபரப்பப்படும்.
இந்தி மற்றும் ஆங்கில ஒளிபரப்பை தொடர்ந்து, தூர்தர்ஷனின் பிராந்திய மொழி அலைவரிசைகளில் அந்தந்த மொழிகளில் குடியரசுத் தலைவரின் உரை ஒளிபரப்பாகும். பிராந்திய மொழி உரையை தனது பிராந்திய அலைவரிசைகளில் இரவு 9.30 மணிக்கு அகில இந்திய வானொலி ஒலிபரப்பும்.
பாதுகாப்பு அமைச்சகம்
கோவிட்-19 நோயை எதிர்கொள்வதற்கு இராணுவப்படைகளின் தயார்நிலை மற்றும் நோய்க்கு எதிரான நடவடிக்கைகள் பற்றி மத்திய பாதுகாப்புத் துறை அமைச்சர் திரு.ராஜ்நாத் சிங் பரிசீலனை
கோவிட்-19 நோய்க்கு எதிரான போராட்டத்திற்கு இராணுவப்படைகள் தயார் நிலையில் உள்ளனவா என்றும், கோவிட்-19 நோய்க்கு எதிரான நடவடிக்கைகள் குறித்தும், இராணுவப்படைத் தளபதிகளுடன் மத்திய பாதுகாப்புத் துறை அமைச்சர் திரு.ராஜ்நாத் சிங் இன்று காணொளி மாநாடு மூலம் பரிசீலித்தார்.
பாதுகாப்பு அமைச்சருடன் இராணுவ விவகாரங்கள் துறைச் செயலாளரும், முப்படைத் தலைமைத் தளபதி ஜெனரல் பிபின் ராவத், இராணுவப் படைப் பிரிவுத் தலைமைத் தளபதி எம்.எம்.நராவனெ, கடற்படைத் தலைமைத் தளபதி அட்மிரல் கரம்பீர் சிங் விமானப்படைத் தலைவர் ஏர் சீப் மார்ஷல் ஆர் கே எஸ் படவ்ரியா, பாதுகாப்புத்துறைச் செயலாளர் டாக்டர்.ராஜேஷ் குமார் பாதுகாப்பு நிதிச் செயலர் திருமதி. கார்கி கவுல் ஆகியோர் இம்மாநாட்டில் பங்கேற்றனர்.
கோவிட்-19 நோய்க்கு எதிரான போராட்டத்திற்காக மேற்கொள்ளப்பட்ட தயாரிப்பு நடவடிக்கைகளில் பங்காற்றியதற்கும், உள்ளாட்சி சிவில் நிர்வாகங்களுக்கு உதவி அளிக்கும் இராணுவப் படையினரின் பங்கு குறித்தும் பாதுகாப்பு அமைச்சர் பாராட்டு தெரிவித்தார்.
கோவிட்-19 நோய்க்கு எதிரான போராட்டத்தில், தேவையான நடவடிக்கைகளை மேற்கொள்ள இராணுவப்படைகள் தயார் நிலையில் இருப்பதை உறுதி செய்யவேண்டும் என்று எதிர்பார்ப்பதாகவும், இவ்வாறு கோவிட்-19 நோய்க்கு எதிரான போராட்டத்தில் அவர்கள் ஈடுபட்டிருக்கும் போது, இந்த நிலைமையை வேறு யாரும் தவறான முறையில் பயன்படுத்திக் கொள்ள அனுமதித்து விடக்கூடாது என்றும் திரு ராஜ்நாத் சிங் கூறினார்.
நிதி ஆதாரங்களைச் செலவிடுகையில், கோவிட்-19 நோய் பாதிப்பின் காரணமாக ஏற்பட்டுள்ள பொருளாதாரச் சுமைகளைக் கருத்தில் கொண்டு, எதையும் வீணாக்காமல் செலவழிக்கத் தேவையான நடவடிக்கைகளை இராணுவப்படைகள் எடுக்க வேண்டும் என்று அவர் அறிவுறுத்தினார்.
இராணுவப்படையினர் அனைவரும் இணைந்து பணியாற்றுவதன் அவசியத்தை வலியுறுத்திய பாதுகாப்புத் துறை அமைச்சர், முழு ஊரடங்கு விலக்கப்பட்ட பிறகு, பொருளாதாரத்தை மீண்டும் நிலை நிறுத்துவதற்கு, எவ்வாறு இராணுவம் உதவமுடியும் என்றும், என்னென்ன பணிகளை விரைவில் செய்து முடிக்கலாம் என்று அடையாளம் கண்டு, அவற்றை முன்னுரிமைப்படுத்த வேண்டும் என்றும் கூறினார்.
இராணுவப்படையினருக்கு வைரஸ் தொற்று ஏற்பட்டுவிடாமல் இருப்பதற்காக மேற்கொள்ளப்படும் முன்னெச்சரிக்கை நடவடிக்கைகள் குறித்தும், உள்ளாட்சி சிவில் நிர்வாகத்திற்கு இராணுவம் எவ்விதமாக உதவி வருகிறது என்றும் முப்படை தளபதிகளும் பாதுகாப்பு அமைச்சருக்கு எடுத்துக் கூறினார்கள்.
கோவிட்-19 நோய் பரவல் காலத்தின் போது மேற்கொள்ளப்பட வேண்டிய விதிமுறைகள் வெளியிடப்பட்டுள்ளன; பல்வேறு உடன்படிக்கைகளில் தேவையான திருத்தங்களைக் கொண்டு வருவது; மத்திய சுகாதார மற்றும் குடும்ப நல அமைச்சகம் மற்றும் இதர முகமைகள் வெளியிட்டுள்ள அறிவுறுத்தலின் படி பல்வேறு பயிற்சிகளை  மேற்கொள்வது; அந்தந்தப் பகுதிகளில் உள்ள முன்னாள் இராணுவத்தினர் மற்றும் அவர்களது குடும்பத்தினரைக் கவனித்துக் கொள்வது போன்ற பணிகளையும் இராணுவம் மேற்கொண்டு வருகிறது.
(
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஊழல் எதிர்ப்பு நடவடிக்கைகளில் மத்திய அரசு தீவிரம்
மத்திய வடகிழக்கு மாகாணங்களின் வளர்ச்சிக்கான இணை அமைச்சரும் , பிரதமர் அலுவலகம், பணியாளர் நலன், பொதுமக்கள் குறைதீர்வு , ஓய்வூதியங்கள், அணுசக்தி மற்றும் விண்வெளித்தறை இணை அமைச்சருமான டாக்டர் ஜிதேந்திர சிங், மக்களவையில் இன்று எழுத்துப்பூர்வமாக வழங்கிய பதிலில் தெரிவித்துள்ளதாவது:
வயது முதிர்ந்த ஓய்வூதியதார்களுக்கான ஆயுள் சான்றிதழ்:
வயது முதிர்ந்த ஓய்வூதியதாரர்களின் ஆயுள் சான்றிதழை சம்பந்தப்பட்ட நிறுவனங்களுக்கும், வங்கிகளுக்கும் எளிதாக சமர்ப்பிப்பதற்கு தேவையான தொழில்நுட்ப மற்றும் நிர்வாக நடவடிக்கைகளை அரசு மேற்கொண்டு வருகிறது.
• 80 வயதிற்கு மேற்பட்ட மூத்த குடிமக்களுக்கு கூட்ட நெரிசலை தவிர்க்கும் வகையில் அவர்களுக்கென்று பிரத்தியேக சாளரம் ஏற்படுத்தப்பட்டது.
• இணையதளம் வாயிலாக ஆயுள் சான்றிதழை சமர்ப்பிக்க ஏதுவாக கடந்த 2018-ஆம் ஆண்டு சோதனை முயற்சியில் 7 நகரங்களில் இந்தத் திட்டம் அறிமுகப்படுத்தப்பட்டது. 2019-ஆம் ஆண்டு இந்தத் திட்டம் 24 நகரங்களுக்கு நீட்டிக்கப்பட்டு, 2021-ஆம் ஆண்டும் தொடர்ந்து செயல்படுத்தப்படுகிறது.
• தபால் ஊழியர்கள், கிராம தபால் சேவகர்களின் உதவியோடு ஓய்வூதியதாரர்கள் வங்கிகளுக்கு செல்லாமல் தங்களது வீடுகளிலிருந்தே இணையதளம் வாயிலாக சான்றிதழை சமர்ப்பிக்கும் சேவையும் வழங்கப்படுகிறது.
ஊழல் ஒழிப்பு நடவடிக்கைகள்:
ஊழலை சற்றும் சகித்துக் கொள்ள முடியாத மனப்பான்மையுடன் இந்திய அரசு அதற்கு எதிராக பல நடவடிக்கைகளை தீவிரமாக மேற்கொள்கிறது. அவற்றுள் முக்கியமானவை:
• வெளிப்படையான, குடிமக்களுக்கு உகந்த சீர்திருத்தங்களையும் மேம்படுத்தப்பட்ட முறைகளையும் பின்பற்றுதல்.
• இந்திய அரசின் பிரிவு பி  மற்றும் பிரிவு சி பணியிடங்களுக்கான நேர்முகத் தேர்வு ரத்து.
• ஒழுக்கம் சார்ந்த நடவடிக்கைகளில் கால வரையறையை ஏற்படுத்துவதற்காக அகில இந்திய சேவைகள்  விதிகள், மற்றும் மத்திய பொது சேவைகள்  விதிகளில் திருத்தம் கொண்டுவரப்பட்டது.
• ஊழல் தடுப்பு சட்டம், 1988 திருத்தியமைக்கப்பட்டது.
• நிறுவனங்களில் பெரும் கொள்முதல் நடவடிக்கைகளின் போது நிகழும் முறையற்ற/ தவறான போக்கிற்கு எதிராக உறுதியான நடவடிக்கைகளை மேற்கொள்ள மத்திய கண்காணிப்பு ஆணையம் வலியுறுத்தல்.
மேலும் விவரங்களுக்கும், கீழ்காணும் ஆங்கில செய்தி குறிப்புகளை பார்க்கவும் https://pib.gov.in/PressReleasePage.aspx?PRID=1696775
------
(Visitor Counter : 255
நித்தி ஆயோக்
இந்தியா – அமெரிக்கா எரிசக்தி கூட்டாண்மை; நிலைத்த வளர்ச்சித் தூண் இந்திய எரிசக்தி மாடலிங் அமைப்பு 2020 ஜூலை 2-ஆம் தேதி தொடக்கம்
நிலைத்த வளர்ச்சித் தூண் என்பது, நிதிஆயோக் மற்றும் அமெரிக்க உதவி தலைமையிலான இந்தியா-அமெரிக்க மூலோபாய எரிசக்திக் கூட்டாண்மையில் முக்கிய தூணாகும். இது, எரிசக்தித் தரவு மேலாண்மை, எரிசக்தி மாடலிங், குறைந்த கார்பன் தொழில்நுட்பவியல் ஆகிய மூன்று முக்கிய செயல்பாடுகளைக் கொண்டதாகும்.
நிலைத்த வளர்ச்சித் தூண் குறித்த கூட்டுப் பணிக்குழுக் கூட்டம் 2020 ஜூலை 2-ஆம் தேதி நடைபெற்றது. இதில் இந்தியா எரிசக்தி மாடலிங் அமைப்பு தொடங்கப்பட்டது. உலகின் பல்வேறு பகுதிகளில், எரிசக்தி மாடலிங் அமைப்புகள் உள்ளன. அமெரிக்காவில் ஸ்டான்போர்டு பல்கலைக்கழகத்தில் இந்த அமைப்பு 1976-இல் தொடங்கப்பட்டது. முன்னணி மாடலிங் நிபுணர்கள், அரசின் முடிவுகளை எடுப்பவர்கள், தொழில்துறை, பல்கலைக்கழகங்கள், இதர ஆராய்ச்சி அமைப்புகளை இணைப்பதே இதன் பணியாகும். எரிசக்தி மற்றும் சுற்றுச்சூழலைச் சார்ந்த சமகாலப் பிரச்சினைகளை விவாதிக்கும் பாரபட்சமற்ற தளமாக இது அமைந்துள்ளது.
இந்தியாவில் இதுவரை அமைப்பு மற்றும் முறையான செயல்பாடு கொண்ட மாடலிங் அமைப்பு இல்லை. இருப்பினும், TERI, IRADe, CSTEP, CEEW, NCAER போன்ற பல்வேறு சிந்தனை/ஆராய்ச்சி அமைப்புகள் தொடர்ச்சியாக காட்சிகளை உருவாக்கி மாடலிங் படிப்புகளுக்குப் பங்களித்து வந்துள்ளன. நிதிஆயோக் உள்ளிட்ட சுற்றுச்சூழல், வனம் மற்றும் பருவநிலை மாற்ற அமைச்சகம் மற்றும் பொருத்தமான அமைச்சகங்களுக்கு ஆய்வுகள் குறித்த தகவல்களை இவை அளித்து வருகின்றன.
இந்திய எரிசக்தி மாடலிங் அமைப்பு பின்வரும் முயற்சிகள் மற்றும் நோக்கத்தை நிறைவேற்றும்;
• முக்கிய எரிசக்தி , சுற்றுச்சூழல் சார்ந்த பிரச்சினைகளை ஆய்வு செய்வதற்கான தளத்தை வழங்குகிறது.
• முடிவெடுக்கும் நடைமுறைகளை இந்திய அரசுக்கு அளிக்கும்.
• மாடலிங் குழுக்கள், அரசு, அறிவுசால் கூட்டாண்மை, நிதியாளர்கள் இடையிலான ஒத்துழைப்பை மேம்படுத்தும்.
• யோசனைகளைப் பகிர்தல், உயர்தரமான படிப்புகளுக்கு பாதுகாப்பை உறுதிப்படுத்தும் வசதிகள்.
• பல்வேறு மட்டங்கள், பல்வேறு பகுதிகளில் உள்ள அறிவுசால் இடைவெளியைக் கண்டறிதல்.
• இந்திய நிறுவனங்களின் திறனைக் கட்டமைத்தல்.
இந்த அமைப்பின் செயல்பாடுகளை ஆரம்பத்தில் நிதிஆயோக் ஒருங்கிணைத்து, அதன் நிர்வாக அமைப்பை இறுதி செய்யும். அறிவுசால் கூட்டாளிகள், தரவுமுகமைகள், தொடர்புடைய அமைச்சகங்கள் ஆகியவற்றை உள்ளடக்கியதாக இந்த அமைப்பு இருக்கும்.
PIB Headquarters
எரிபொருளைப் பாதுகாப்பாக பயன்படுத்துவது குறித்த விழிப்புணர்வு கண்காட்சி
பெட்ரோலிய எரிபொருளைப் பாதுகாப்பாகப் பயன்படுத்துவது தொடர்பாக மக்களிடையே விழிப்புணர்வை ஏற்படுத்தும் கண்காட்சி சென்னையில் இன்று தொடங்கியது.
நுகர்வோர் விழிப்புணர்வு பிரச்சாரத்தை தொடங்கி வைத்து பேசிய, இந்தியன் ஆயில் நிறுவனத்தின் தமிழக எல்பிஜி பிரிவின் தலைவரும், பொது மேலாளருமான திரு.எஸ்.பட்டாபிராமன், எல்பிஜி சிலிண்டர்கள் விநியோகிக்கப்படும் போது அதை சோதித்துக் காட்டுமாறு கேட்பதற்கு நுகர்வோருக்கு உரிமை உள்ளது என்று கூறினார். சிலிண்டரில் எரிவாயு சரியான எடையில் உள்ளதா, வால்வுகளில் கசிவு உள்ளதா, சீல் சரியாக இருக்கிறதா என்பதை பரிசோதிப்பதுடன், எரிவாயு அடுப்பில் நீல நிற ஸ்வாலை வருகிறதா என்பதையும் நுகர்வோர் ஆய்வு செய்யலாம் என்று அவர் கூறினார். சமையல் எரிவாயு சிலிண்டரை ஆன்லைன் மூலமாகவோ அல்லது இண்டேன் மொபைல் செயலி மூலமாகவோ பதிவு செய்யலாம் என்றும், சிலிண்டருக்கான பணத்தை கிரெடிட் மற்றும் டெபிட் கார்டுகள் உள்ளிட்ட டிஜிட்டல் பரிவர்த்தனை மூலமாகச் செலுத்தலாம் என்றும் அவர் தெரிவித்தார்.
பெட்ரோல், டீசலின் தரம் மற்றும் அளவு சோதனை குறித்து செயல்முறை விளக்கமளித்த இந்தியன் ஆயில் நிறுவனத்தின் முதன்மை மேலாளர்  திரு.தீப்திநாத், 5 லிட்டர் அளவைக் கொண்டோ அல்லது தானியங்கி பில் மூலமாகவோ, பில்டர் பேப்பர் சோதனை, அடர்த்தி சோதனை, அளவு சோதனை ஆகியவற்றை மேற்கொள்ளுமாறு நுகர்வோர் எந்த நேரத்திலும் வலியுறுத்தலாம் என தெரிவித்தார்.
இந்தியன் ஆயிலின் பொது மேலாளர்  திரு.வரப்பிரசாத ராவ், எண்ணெய் நிறுவனங்களின் அதிகாரிகளின் தொலைபேசி எண்கள், பெட்ரோல் விற்பனை நிலையங்களில் காட்சிப்படுத்தப்பட்டிருக்கும் என்றும், புகார்கள் அல்லது குறைபாடுகள் இருந்தால் அந்தத் தொலைபேசி எண்களை நுகர்வோர் பயன்படுத்திக் கொள்ளலாம் என்று கூறினார். நுகர்வோரின் குறைபாடுகளுக்கு உடனடித் தீர்வு காண எம்ஓபிஎன்ஜி என்னும் மின்னணு சேவை இணையதளத்தை அல்லது எண்ணெய் நிறுவனங்களின் வலைதளங்களை அணுகலாம்.
நிகழ்ச்சியில் பேசிய பத்திரிகை தகவல் அலுவலகத்தின் கூடுதல் தலைமை இயக்குனர் திரு.ஏ.மாரியப்பன், நாடு முழுவதும் மத்திய அரசு அலுவலகங்கள் மற்றும் பொதுத் துறை நிறுவனங்களில் கடைப்பிடிக்கப்பட்டு வரும் விஜிலென்ஸ் விழிப்புணர்வு வாரத்தின் ஒரு பகுதியாக தகவல் ஒலிபரப்பு அமைச்சகமும், இந்தியன் ஆயில் நிறுவனமும் கூட்டாக இந்தக் கண்காட்சிக்கு ஏற்பாடு செய்துள்ளதாகத் தெரிவித்தார். இந்த ஆண்டுக்கான கருப்பொருள், “நேர்மை - ஒரு வாழ்க்கை முறை” என்று கூறிய அவர், பொது வாழ்வில் நேர்மை மற்றும் வெளிப்படைத்தன்மையின் முக்கியத்துவத்தை வலியுறுத்தும் இந்தப் பிரச்சார இயக்கம், இம்மாதம் 28-ந் தேதி முதல் அடுத்த மாதம்
2-ந் தேதி வரை கடைப்பிடிக்கப்படுவதாகத் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 194.92 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 194.92 கோடிக்கும் அதிகமான  டோஸ்கள் செலுத்தப்பட்டுள்ளன. 3,50,34,278 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.50 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை 40,370 ஆக பதிவாகியுள்ளது. நாட்டின் மொத்த நோய் தொற்று உள்ளவர்கள் தற்போது 0.09 சதவீதமாக உள்ளனர்.
இதைத் தொடர்ந்து இந்தியாவில் குணமடைந்தோர் விகிதம் 98.69 சதவீதமாக உள்ளது. கடந்த 24 மணி நேரத்தில் 4,216 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,26,48,308.
இந்தியாவில் கடந்த 24 மணி நேரத்தில் 8,329 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,44,994 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 85.45 கோடி . வாராந்திரத் தொற்று 1.75 சதவீதமாக உள்ளது. தினசரித் தொற்று விகிதம் 2.41 சதவீதமாக பதிவாகியுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1833093